Title: ประกาศกระทรวงการคลัง เรื่องหลักเกณฑ์การยื่นคำขอประกอบกิจการวิเทศธนกิจสำหรับธนาคารต่างประเทศที่มีสาขาเต็มรูปแบบในประเทศไทย

ประกาศกระทรวงการคลัง

ประกาศกระทรวงการคลัง
เรื่อง
หลักเกณฑ์การยื่นคำขอประกอบกิจการวิเทศธนกิจสำหรับธนาคาร
ต่างประเทศที่มีสาขาเต็มรูปแบบในประเทศไทย
--------------------

                        เพื่อให้เป็นไปตามแผนพัฒนาระบบการเงิน
และเป็นการส่งเสริมกรุงเทพฯ ให้
เป็นศูนย์กลางทางการเงิน อาศัยอำนาจตามความในมาตรา ๖
แห่งพระราชบัญญัติการธนาคาร
พาณิชย์ พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ.
๒๕๒๒ รัฐมนตรีว่าการกระทรวงการคลังกำหนดหลักเกณฑ์การยื่นคำขอประกอบกิจการวิเทศธน
กิจสำหรับธนาคารต่างประเทศที่มีสาขาเต็มรูปแบบในประเทศไทยดังต่อไปนี้

                        ข้อ
๑ 
ธนาคารที่มีสิทธิ์ยื่นคำขอต้องเป็นธนาคารต่างประเทศที่มีสาขาเต็มรูป
แบบและยังไม่ได้รับอนุญาตให้ประกอบกิจการวิเทศธนกิจในประเทศไทย
ซึ่งมีคุณสมบัติดังนี้
                                  ๑.๑  เป็นธนาคารที่มีขนาดใหญ่ มีชื่อเสียง
มีฐานะมั่นคง และมีผลการ
ดำเนินงานดี
                                  ๑.๒ 
เป็นธนาคารที่มีประสบการณ์และความชำนาญในธุรกิจด้านการ
ธนาคารระหว่างประเทศ หรือมีบทบาทในศูนย์กลางการเงินอื่นๆ
รวมทั้งบทบาทในการพัฒนา
ธุรกิจการเงินระหว่างประเทศในประเทศที่ธนาคารนั้นเปิดสาขา
                                  ๑.๓ 
เป็นธนาคารที่ให้ความร่วมมือกับทางการเป็นอย่างดี
                                  ๑.๔ 
เป็นธนาคารที่จดทะเบียนในประเทศที่มีความสัมพันธ์ทางธุรกิจ
กับประเทศไทย ทั้งด้านการเงิน การค้า และการลงทุน
                                  ๑.๕ 
เป็นธนาคารที่จดทะเบียนในประเทศที่มีมาตรฐานการกำกับ
ควบคุมสถาบันการเงินเป็นอย่างดี และน่าเชื่อถือ
                                  ๑.๖ 
เป็นธนาคารที่มีอันดับน่าเชื่อถือตามการจัดอันดับของสถาบัน
จัดอันดับความน่าเชื่อถือระดับนานาชาติ
                                  ๑.๗  เป็นธนาคารที่จดทะเบียนในประเทศที่มีนโยบายเปิดเสรีทาง
การเงิน
                                  ๑.๘ 
เป็นธนาคารที่มีแผนงานที่จะช่วยเสริมสร้าง และพัฒนาให้
ประเทศไทยเป็นศูนย์กลางทางการเงินในภูมิภาค

                        ข้อ
๒ 
ผู้ยื่นคำขอต้องยื่นเอกสารต่อไปนี้พร้อมกับคำขอ
                                  ๒.๑  หนังสือยินยอมให้ยื่นคำขอประกอบกิจการวิเทศธนกิจใน
ประเทศไทย จากทางการของประเทศที่จดทะเบียนจัดตั้งธนาคาร
                                  ๒.๒  รายชื่อผู้ถือหุ้นใหญ่ ๕ รายแรกของธนาคาร

                                  ๒.๓  หลักฐานที่แสดงว่าประเทศนั้นๆ
ได้บังคับใช้กฎเกณฑ์ เรื่อง
ความเพียงพอของเงินกองทุนตามแนวทางของ Bank for International
Settlements พร้อมทั้ง
ข้อมูลเกี่ยวกับอัตราส่วนความเพียงพอของเงินกองทุนของธนาคารผู้ยื่นคำขอที่คำนวณได้ย้อนหลัง

๓ ปี
                                  ๒.๔  รายงานประจำปี
ซึ่งประกอบด้วยงบการเงินของธนาคารที่ยื่นคำขอ
ย้อนหลัง ๓ ปี
                                  ๒.๕  เอกสารวิเคราะห์ความเป็นไปได้เชิงธุรกิจของกิจการวิเทศธนกิจ
ตามที่ยื่นคำขอ
                                  ๒.๖ 
เอกสารแสดงอันดับความน่าเชื่อถือของธนาคารผู้ยื่นคำขอโดย
สถาบันจัดอันดับความน่าเชื่อถือชั้นนำของโลกย้อนหลัง ๓ ปี
                                  ๒.๗ 
ข้อมูลแสดงการประกอบธุรกิจการเงินในศูนย์กลางทางการเงินที่
สำคัญของโลก โดยเฉพาะอย่างยิ่งกิจการวิเทศธนกิจ
หรือธุรกิจทำนองเดียวกัน (ถ้ามี)

                        ข้อ
๓ 
ให้ธนาคารที่ประสงค์จะประกอบกิจการวิเทศธนกิจ ทำหนังสือขอ
อนุญาตต่อรัฐมนตรีว่าการกระทรวงการคลังพร้อมสำเนา ๑ ชุด
ยื่นที่ฝ่ายกำกับและพัฒนาสถาบัน
การเงิน ธนาคารแห่งประเทศไทย เลขที่ ๒๗๓ ถนนสามเสน
แขวงบางขุนพรหม เขตพระนคร 
กรุงเทพมหานคร ๑๐๒๐๐ ได้ตั้งแต่วันที่ ๒ มิถุนายน ๒๕๔๐
ถึงวันที่ ๓๑ กรกฎาคม ๒๕๔๐
                        ประกาศนี้ให้ใช้บังคับตั้งแต่วันที่ในประกาศนี้เป็นต้นไป

                                                            ประกาศ
ณ วันที่ ๒๒ พฤษภาคม พ.ศ. ๒๕๔๐

อำนวย  วีรวรรณ

รัฐมนตรีว่าการกระทรวงการคลัง

[รก.๒๕๔๐/๕๑ง/๑/๒๖ มิถุนายน ๒๕๔๐]

                                                                                    จารุวรรณ/แก้ไข
                                                                                    ๑๙
กรกฎาคม ๒๕๔๕
                                                                                    A+B
(C)